     ไม่ได้มาร้านนี้หลายเดือนมากค่ะ วันนี้มีธุระแถวนี้ ขับเลยมาอีกหน่อยเพื่อมาทานร้านนี้เลย และไม่ผิดหวังจริงๆด้วยค่ะ 

เมนูชวนลอง: 
     • sausage pizza ขนมปังไส้กรอกพิซซ่า ราคาชิ้นละ 40 บาท ชิ้นใหญ่ทานแทนอาหารกลางวันได้เลยค่ะ ขนมปังแป้งไม่หนา ใส่ไส้กรอกเกรดคุณภาพ ตัวพิซซ่าคล้ายรสชาติสลัดครีมปนพิซซ่านิดๆ อร่อยมากๆค่ะ แต่อุ๋มไม่ชอบหอมใหญ่ ต้องมาแกะออกทีละชิ้นอีก ทานคนเดียวหมดชิ้นเลย 

     • ชาไทยเย็น ราคาแก้วละ 85 บาท ทานที่ร้านแต่ใส่แก้วพลาสติกนะคะ คงตัดปัญหาเรื่องแก้วแตกและล้างแก้วได้ดี เมื่อก่อนถ้าบอกว่าทานที่ร้าน จะใส่แก้วให้ ที่ไม่ใช่แก้วพลาสติกค่ะ สำหรับรสชาติค่อนข้างกลมกล่อง ไม่หวานบาดคอ รสชาติไม่ขัดกับ sausage pizza ดีค่ะ แต่สำหรับเครื่องดื่ม ที่นี่ไม่โดดเด่นเหมือนขนมปังและเบเกอรี่ทั้งหลาย 

     สำหรับร้านนี้ อุ๋มว่าไม่ค่อยเหมาะกับการนั่งทำงานจริงจังเท่าไหร่ เพราะโต๊ะไม่เอื้ออำนวย และพื้นที่ไม่มากพอ คู่รักที่จะนั่งหวานจีบกันก็ยาก แน่นอนว่าโดนมองทั้งร้าน เอาเป็นว่าเหมาะกับกลุ่มเพื่อน นั่งชิลพักแปบๆ หรือแบบอุ๋มก็ได้ค่ะ แวะทานแทนมื้อกลางวันก่อนลุยงานต่อ มีโต๊ะทั้งด้านในห้องแอร์และโต๊ะด้านนอกรับลม (ร้อนๆ) ให้เลือกนั่งกันค่ะ ร้านนี้มีสาขาในซอยห้างเอ็มโพเรี่ยมด้วย เยื้องๆโรงแรมเดวิส แต่สาขาสามเสนเป็นที่ทำขนมหลักๆค่ะ และกระจายไปยังร้านสาขาอื่น 